BTS-GULF-STEC-RATCH บวกยกแผง! รับ ครม. ไฟเขียว BGSR คว้างาน O&M มอเตอร์เวย์ 2 สาย
BTS-GULF-STEC-RATCH บวกยกแผง! รับ ครม. ไฟเขียว BGSR คว้างาน O&M มอเตอร์เวย์ 2 สาย
BTS-GULF-STEC-RATCH บวกยกแผง! รับ ครม. ไฟเขียว BGSR คว้างาน O&M มอเตอร์เวย์ 2 สาย
21 ก.ค. 2563

ผู้สื่อข่าวรายงานว่า ล่าสุด ณ เวลา 14.56 น. ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF อยู่ที่ 38 บาท บวก 0.50 บาท หรือ 1.33% สูงสุดที่ 38.50 บาท ต่ำสุดที่ 37.50 บาท ด้วยมูลค่าซื้อขาย 766.05 ล้านบาท
ราคาหุ้น บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS อยู่ที่ 10.90 บาท บวก 0.10 บาท หรือ 0.93% สูงสุดที่ 11 บาท ต่ำสุดที่ 10.80 บาท ด้วยมูลค่าซื้อขาย 247.12 ล้านบาท
ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC อยู่ที่ 15.60 บาท บวก 0.30 บาท หรือ 1.96% สูงสุดที่ 15.70 บาท ต่ำสุดที่ 15.30 บาท ด้วยมูลค่าซื้อขาย 84.56 ล้านบาท
ราคาหุ้น บริษัท ราช กรุ๊ป จำกัด (มหาชน) หรือ RATCH อยู่ที่ 64.25 บาท บวก 1.25 บาท หรือ 1.98% สูงสุดที่ 64.50 บาท ต่ำสุดที่ 63.25 บาท ด้วยมูลค่าซื้อขาย 154.66 ล้านบาท
ทั้งนี้ ราคาหุ้นทั้ง 4 หุ้นปรับตัวขึ้น หลัง ที่ประชุมคณะรัฐมนตรี (ครม.) วันนี้มีมติอนุมัติผลการคัดเลือกเอกชนโครงการติดตั้งและบริหาร ระบบเก็บเงิน (O&amp;M) มอเตอร์เวย์ บางปะอิน-โคราช และบางใหญ่-กาญจนบุรี รูปแบบ PPP gross cost 30 ปี วงเงิน 39,138 ล้านบาท โดยเอกชนที่ได้รับคัดเลือกคือ กลุ่มกิจการร่วมค้า BGSR ที่เป็นการรวมตัวของ BTS, GULF, STEC  และ RATCH
ด้าน บล.เคทีบี (ประเทศไทย) ระบุในบทวิเคราะห์ฯว่า ข่าวความคืบหน้าดังกล่าวจะส่ง sentiment เชิงบวกต่อกลุ่ม BGSR (ประกอบด้วย BTS 40%, GULF 40%, STEC 10%, และ RATCH 10%) ในวันนี้ ซึ่งกรอบ timeline ยังเป็นไปตามที่บริษัทคาดการณ์ไว้ก่อนหน้านี้ว่าจะลงนามสัญญาได้ในเดือน ก.ค. สำหรับมอเตอร์เวย์สายดังกล่าว คาดจะสามารถเปิดให้ทันตามกำหนดการในช่วงปี 2565-2566 โดยมีระยะเวลาสัมปทาน 30 ปี ซึ่งคาดบริษัทที่จะได้รับประโยชน์ทันที ได้แก่ STEC จาก backlog งานก่อสร้างระบบที่จะเข้ามาประมาณ 5,000 ล้านบาทในปี 2563 ซึ่งรวมไว้ในประมาณการแล้ว สำหรับ STEC คงคำแนะนำ “ซื้อ” ที่ราคาเป้าหมาย 17.40 บาท อิง PER ที่ 18.9 เท่า